ત્યારબાદ કોલેજ રાબેતા મુજબ ચાલુ થઈ ગઈ, રાજીવ પણ મન લગાવીને પોતાનું બધું જ ધ્યાન અભ્યાસ પર કેન્દ્રિત કર્યું, થોડાજ મહિનામાં રાજીવે બધા જ વિદ્યાર્થીઓ તથા શિક્ષકોનો ફેવરિટ વિદ્યાર્થી બની ગયો, રાજીવ હોંશિયાર હોવાને લીધે આખી કોલેજમાં તેની વાહ-વાહ થવાં લાગી, ધીમે-ધીમે દિવસો વિતતા ગયાં, જેવી રીતે શિયાળા પછી ઉનાળો અને ઉનાળા પછી ચોમાસુ આવે તેમ રાજીવના જીવનમાં પણ એક ઋતુ આવી એ હતી પ્રેમની ઋતુ, જેનું નામ હતું શિલ્પા, રાજીવે ક્યારેય વિચાર્ય પણ નહીં હોય કે પોતાનું હ્ર્દય પણ કોઈને જોઈને વધારે જોરથી ધડકવા લાગશે….